9. การจัดการ

9.1 โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการทั้งหมด 2 ชุด ได้แก่
คณะกรรมการบริษัทและคณะกรรมการตรวจสอบ ดังรายละเอียดต่อไปนี้

9.1.1 คณะกรรมการบริษัท

ณ วันที่ 31 ธันวาคม _2545 บริษัทฯ มีกรรมการทั้งหมดจำนวน 8 ท่าน ดังต่อไปนี้

+---+------------------------------------+----------------------------+
| 1 | นายเย็บ ซู ชวน                       | ประธานกรรมการ              |
| . |                                    |                            |
+---+------------------------------------+----------------------------+
| 2 | นางเตียว ลี งอ                       | กรรมการ                    |
| . |                                    |                            |
+---+------------------------------------+----------------------------+
| 3 | นายเตียว เชียง ลิม                    | กรรมการ                    |
| . |                                    |                            |
+---+------------------------------------+----------------------------+
| 4 | นายกี บุน กี                          | กรรมการ                    |
| . |                                    |                            |
+---+------------------------------------+----------------------------+
| 5 | นางพรทิพา ประดิษฐ์สุขถาวร              | กรรมการ                    |
| . |                                    |                            |
+---+------------------------------------+----------------------------+
| 6 | นายอลัน ฮามชาห์ เชนดูท์                | กรรมการ                    |
| . |                                    |                            |
+---+------------------------------------+----------------------------+
| 7 | นายพิพัฒน์ เรืองรองปัญญา                | กรรมการ                    |
| . |                                    |                            |
+---+------------------------------------+----------------------------+
| 8 | นายศุภศักดิ์ จิรเสวีนุประพันธ์              | กรรมการ                    |
| . |                                    |                            |
+---+------------------------------------+----------------------------+

กรรมการผู้มีอำนาจลงนามผูกพัน

 นายเย็บ ซู ชวน หรือ นางเตียว ลี งอ หรือ นายกี บุน กี กรรมการสองในสามคนนี้ลงลายมือชื่อร่วมกันและประทับตราสำคัญของบริษัท เว้นแต่ในกรณีที่นิติกรรมมีวงเงินเกินกว่า 25 ล้านบาท ให้นายเย็บ ซู ชวน หรือ นางเตียว ลี งอ ลงลายมือชื่อร่วมกับ นายกี บุน กี รวมเป็นสองคนและประทับตราสำคัญของบริษัท

ขอบเขตอำนาจหน้าที่ของคณะกรรมการ

ตามมติคณะกรรมการครั้งที่ 2/2545 ซึ่งมีคณะกรรมการตรวจสอบเข้าร่วมประชุม
ได้กำหนดขอบเขตอำนาจหน้าที่ของคณะกรรมการ ดังนี้

คณะกรรมการมีหน้าที่กำกับดูแลการดำเนินงานของบริษัทฯให้เป็นไปตามวัตถุประสงค์
ข้อบังคับและมติที่ประชุมผู้ถือหุ้นของบริษัทฯ
และคณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้
เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือ บริษัทย่อย
ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

(ก) เรื่องที่กฎหมายกำหนดให้ต้องได้มติที่ประชุมผู้ถือหุ้น

(2) การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการ
และที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(ก) การขายหรือโอนกิจการของบริษัทฯทั้งหมดหรือบางส่วนที่สำคัญ

(ข) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

(ค) การทำ แก้ไข หรือเลิกสัญญาเกี่ยวกับการให้เช่ากิจการของบริษัทฯ ทั้งหมดหรือบางส่วนที่สำคัญ
การมอบหมายให้บุคคลอื่นเข้าจัดการธุรกิจของบริษัทฯ
หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

(ง) การแก้ไขเพิ่มเติมหนังสือบริคณห์สนธิหรือข้อบังคับ

(จ) การเพิ่มทุน การลดทุน การออกหุ้นกู้ การควบหรือเลิกบริษัทฯ

9.1.2 คณะกรรมการตรวจสอบ

ณ วันที่ 31 ธันวาคม _2545 บริษัทฯ มีกรรมการตรวจสอบทั้งหมดจำนวน 3 ท่าน ดังต่อไปนี้

  ---- --------------------------------- ---------------------------------
  1.   นายพิพัฒน์ เรืองรองปัญญา               ประธานกรรมการตรวจสอบ

  2.   นางพรทิพา ประดิษฐ์สุขถาวร             กรรมการตรวจสอบ

  3.   นายศุภศักดิ์ จิรเสวีนุประพันธ์             กรรมการตรวจสอบ
  ---- --------------------------------- ---------------------------------

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบได้รับมอบหมายจากคณะกรรมการบริษัทฯ
ให้มีหน้าที่รับผิดชอบตรวจสอบการดำเนินงานของบริษัทฯและรายงานตรงต่อคณะกรรมการบริษัทฯ
เพื่อให้การดำเนินงานมีมาตรฐานที่จะก่อให้เกิดประโยชน์สูงสุดแก่บริษัทฯและผู้ถือหุ้น
โดยมีขอบเขตการกำกับดูแล ดังนี้

1.  ดูแลรายงานทางการเงินของบริษัทฯให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทฯมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัทฯ

4.  ดูแลให้บริษัทฯปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ไห้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทฯมอบหมาย

7.  จัดทำรายงานกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ

9.1.3 คณะผู้บริหาร

ณ วันที่ 31 ธันวาคม 2545 บริษัทฯ มีผู้บริหารทั้งหมดจำนวน 6 ท่าน ดังต่อไปนี้

  ----------------------------- ------------------------------------------
  1. นาย เย็บ ซู ชวน              ประธานเจ้าหน้าที่บริหารและผู้อำนวยการฝ่ายการตลาด

  2. นาย ไบรอัน คาวแลนด์          ผู้อำนวยการฝ่ายผลิตอุปกรณ์จับยึด

  3. นายกวี เวสารัชอารีย์กุล         ผู้อำนวยการฝ่ายผลิตแม่พิมพ์

  4. นายศรัทธา เพ็ชรอินทร์          ผู้อำนวยการฝ่ายผลิตชิ้นส่วนรถยนต์

  5. นางเตียว ลี งอ               ผู้อำนวยการฝ่ายบริหารและการเงิน

  6. นางกรรณิการ์ คติวิชชา          ผู้จัดการฝ่ายบัญชี
  ----------------------------- ------------------------------------------

 

 ขอบเขตอำนาจหน้าที่ของประธานเจ้าหน้าที่บริหาร

ประธานเจ้าหน้าที่บริหารจะมีขอบเขตอำนาจหน้าที่ ดังนี้

ให้ประธานเจ้าหน้าที่บริหารมีอำนาจดำเนินการตามที่คณะกรรมการบริษัทฯ ได้มอบหมาย
ซึ่งอยู่ภายใต้กฎระเบียบ และข้อบังคับของบริษัทฯ ทั้งนี้
การมอบอำนาจดังกล่าวต้องไม่มีลักษณะเป็นการมอบอำนาจที่ทำให้สามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใด กับบริษัทฯ หรือบริษัทย่อย

(รายละเอียดของกรรมการและผู้บริหารทุกท่านปรากฎในเอกสารแนบ 1)

Error: Reference source not found

9.2 การสรรหากรรมการและผู้บริหาร

การคัดเลือกบุคคลที่จะเข้าดำรงตำแหน่งเป็นกรรมการของบริษัทฯ ไม่ได้ผ่านคณะกรรมการสรรหา
วิธีการสรรหากรรมการจะกระทำโดยคณะกรรมการซึ่งจะเป็นผู้พิจารณาคัดเลือกตามเกณฑ์คุณสมบัติตามมาตรา
68 แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
นอกจากนี้ยังพิจารณาถึงประสบการณ์ ความรู้ และความสามารถ
จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้ง

ในการเลือกตั้งคณะกรรมการของบริษัทฯ จะกระทำโดยที่ประชุมผู้ถือหุ้น
ตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร

ค่าตอบแทนที่เป็นตัวเงิน

+--------------------------------------+---------+-----------+---------+
| รายการ                               | ผล      |           |         |
|                                      | ตอบแทนปี |           |         |
|                                      | 2545    |           |         |
+--------------------------------------+---------+-----------+---------+
|                                      | จำนวน   | จำนวนเงิน  | ราย     |
|                                      |         | (ล้านบาท)  | ละเอียดค |
|                                      | (ท่าน)   |           | ่าตอบแทน |
+--------------------------------------+---------+-----------+---------+
| กรรมการ                              | 8       | 0.015     | เ       |
|                                      |         |           | บี้ยประชุม |
|                                      |         |           | แล      |
|                                      |         |           | ะบำเหน็จ |
|                                      |         |           | กรรมการ |
+--------------------------------------+---------+-----------+---------+
| กรรมการบริหาร                         | 6       | 8.9       | เงินเดือน |
|                                      |         |           | โบนัส    |
| และผู้บริหาร                            |         |           | และกอ   |
|                                      |         |           | งทุนสำรอ |
|                                      |         |           | งเลี้ยงชีพ |
+--------------------------------------+---------+-----------+---------+

ค่าตอบแทนอื่น

-ไม่มี-

9.4 การกำกับดูแลกิจการ

คณะกรรมการเข้าใจ บทบาท หน้าที่และความรับผิดชอบของคณะกรรมการที่มีต่อบริษัทฯและผู้ถือหุ้น
และได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย
เพื่อเพิ่มความโปร่งใส เพิ่มขีดความสามารถในการแข่งขัน และความเชื่อมันแก่ผู้ถือหุ้น
และผู้เกี่ยวข้องทุกฝ่าย

บริษัทฯ มีนโยบายปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best
Practices of Listed Companies) ซึ่งเกี่ยวกับหน้าที่ความรับผิดชอบของคณะกรรมการบริษัทฯ
เช่น กรรมการต้องปฏิบัติตามกฎหมาย ข้อบังคับของบริษัทฯ มีความซื่อสัตย์สุจริต
มีความรับผิดชอบต่อผู้ถือหุ้น มีความรู้ ความสามารถ และประสบการณ์
มีความตั้งใจดำเนินธุรกิจอย่างต่อเนื่อง มีหน้าที่กำหนดนโยบาย
และทิศทางการดำเนินงานของบริษัทฯ
และมีการกำกับควบคุมดูแลให้ฝ่ายจัดการดำเนินการให้เป็นไปตามให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
คณะกรรมการบริษัทฯ มีความรับผิดชอบต่อรายงานทางการเงิน เป็นต้น นอกจากนี้บริษัทฯ
ยังมีการจัดให้มีการประชุมคณะกรรมการอย่างสม่ำเสมอ มีการแต่งตั้ง
มีการแต่งตั้งคณะกรรมการตรวจสอบเพื่อเข้ามาควบคุมดูแลการดำเนินงานของบริษัทฯ

9.5 การดูแลเรื่องการใช้ข้อมูลภายใน

บริษัทฯได้ดำเนินการแจ้งให้ผู้บริหารฝ่ายต่างๆ
ให้เข้าใจถึงภาระหน้าที่ในการรายงานการถือหลักทรัพย์ในบริษัทฯ ของตนเอง คู่สมรส
และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ. 2535

นอกจากนี้ บริษัทฯมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
ซึ่งรวมถึงการซื้อขายหลักทรัพย์ของบริษัทฯ โดยกรรมการ
ผู้บริหารและพนักงานซึ่งอยู่ในหน่วยงานที่ทราบข้อมูลภายใน
ควรหลีกเลี่ยงหรืองดการซื้อขายหลักทรัพย์ของบริษัทฯในช่วงระยะเวลา 1 เดือน
ก่อนการเปิดเผยงบการเงินให้แก่สาธารณชน

9.6 บุคลากร

จำนวนพนักงานทั้งหมดของบริษัทฯและบริษัทย่อย โดยแบ่งแยกตามสายผลิตภัณฑ์
มีรายละเอียดดังต่อไปนี้

  ------------------------------------------------- ---------------------
  ฝ่าย/สายผลิตภัณฑ์                                     31 ธันวาคม 2545 (คน)

  อุปกรณ์จับยึด                                         105

  แม่พิมพ์                                             72

  ชิ้นส่วนรถยนต์                                        301

  อื่น ๆ                                              46

  รวมจำนวนพนักงาน                                    524
  ------------------------------------------------- ---------------------

ผลตอบแทนรวมของพนักงานในปี 2545 มีจำนวนเงินรวม 89 ล้านบาท
โดยเป็นผลตอบแทนในรูปของเงินเดือน ค่าล่วงเวลา ค่าสวัสดิการ โบนัสประจำปี
และเงินสบทบกองทุนเลี้ยงชีพ

บริษัทฯ มีสหภาพแรงงาน labor union
ซึ่งหัวหน้าสหภาพมีการเจรจากับบริษัทฯในเรื่องผลตอบแทนทุกรูปแบบของพนักงานทุก ๆ 3 ปี

บริษัทฯไม่มีข้อพิพาทด้านแรงงานที่สำคัญใดๆ ในระยะเวลานับแต่ก่อตั้งกิจการมา

นโยบายในการพัฒนาพนักงาน

บริษัทฯมีนโยบายในการจัดทำแผนพัฒนาบุคลากรภายในที่ชัดเจนโดยมีการส่งเสริมให้บุคลากรสามารถพัฒนาความรู้ความชำนาญจากการปฏิบัติงานจริงและจากผู้เชี่ยวชาญในแต่ละสายผลิตภัณฑ์
นอกจากนี้
บริษัทฯยังส่งเสริมให้บุคลากรได้เข้าร่วมการอบรมและฝึกความชำนาญตามสายงานที่เกี่ยวข้องอย่างสม่ำเสมอ
โดยบริษัทฯจะมีการจัดการพัฒนาพนักงานอย่างน้อยคนละ 25 ชั่วโมงต่อปี
โดยการส่งไปฝึกที่ต่างประเทศหรือจ้างผู้เชี่ยวชาญเฉพาะทางมาฝึกพนักงานในบริษัทฯ